عبدالحمید چولپان

عبدالحمید سلیمانوغلی یونسوف ،(، 1893 – 4 اکتوبر 1938) کا شمار ازبکستان کے نامور شعراء، ادیبوں اور ناول نگاروں میں ہوتا ہے، آپ ازبکستان میں اپنے اصلی نام سے زیادہ قلمی نام چولپان سے مشہور ہیں، آپ ازبکستان سے تعلق رکھنے والے پہلے ادیب ہیں جس نے ازبکستانی زبان کے بے شمار اصناف میں طبع آزمائی کی ہے اور ازبکستانی شاعری کے ساتھ ساتھ ڈراما نگاری، ناول نگاری اور ترجمہ کے فن میں بھی مہارت حاصل کی ہے ۔ عبدالحمید چولپان کا شمار بیسویں صدی کے ممتاز جنوبی ایشیائی شاعروں اور ادیبوں میں ہوتا ہے۔ آپ وہ پہلی شخصیت ہیں کہ جس نے ویلیم شیکسپئیر کے مشہور ڈراموں کو پہلی بار ازبکستانی زبان میں ترجمہ کیا۔

لسانی خدمات 

چولپان کی ازبکستانی زبان کے لیے خدمات کو بڑی قدر کی نگاہ سے دیکھا جاتا ہے آپ کی ادبی خدمات ازبکستان کے شاعروں اور ادیبوں کے لیے مثالی نمونہ اور معتبر حوالہ کا کام دیتی ہیں، آپ کا شمار ازبکستانی زبان کے ان اولین مصنفیں میں ہوتا ہے جنہوں نے ازبکستانی ادب میں ادبی حقیقت پسندی کو فروع دیا۔

حالات زندگی 

عبدالحمید سلیمانوغلی یونسوف 1893ء میں اندیجان، ازبکستان میں پیدا ہوئے، ان کے والد سلیمانقل ملا محمد یونسوغلی گاوں کی ایک ہردلعزیز شخصیت تھے، چولپان نے ابتدائی تعلیم گاوں کے ایک مدرسے سے حاصل کی اس کے بعد انہوں نے ایک روسی میڈیماسکول توزیم ()میں داخلہ لیا یہ ترکستان کا ایک ایلیمنٹریاسکول تھا جوکہ غیرروسیوں کے لیے قائم کیا گیا تھا۔

1919ء سے 1920ء تک عبدالحمید چولپان نے ایک ازبکستانی اخبار ترکروستا میں بطور ایڈیٹر ان چیف کے طور خدمات انجام دیں، انہوں نے کئی اخبارات، رسائل اور میگزین کے ایڈیٹوریل انچارج بھی رہے جن میں اشتروکیوم، قزلبایروق(The Red Flag)، ترکستون(Turkestan)، بوژورواخباری(Bukhara News) اور درھون شامل ہیں۔

ریاستی دہشت گردی کا نشانہ 
ازبکستان کے دیگر انقلابی شاعروں اور ادیبوں عبداللہ قودیری اور عبدالروف فطرت کی طرح ان کو بھی ریاستی دہشت گردی کا نشانہ بنایا گیا اور 1937ء میں جوزف اسٹالن کے دور حکومت میں انہیں گرفتار کیا گیا اور انہیں ملک و ملت کا دشمن قرار دے کر 4 اکتوبر 1938 کو تختہ دار پر چڑھایا گیا۔

حوالہ جات 

1893ء کی پیدائشیں
1938ء کی وفیات
ازبکستانی مترجمین
ازبکستانی ناول نگار
بیسویں صدی کے ازبکستانی شعرا
بیسویں صدی کے ازبکستانی مصنفین
بیسویں صدی کے مترجمین
بیسویں صدی کے مرد مصنفین
سوویتی شعراء
سوویتی مترجمین
مرد ناول نگار
اندیجان کی شخصیات
سوویتی مرد مصنفین
ازبکستانی مرد شعرا